A4-0252/95

Απόφαση σχετικά με κοινή θέση που ενέκρινε το Συμβούλιο ενόψει της έκδοσης κανονισμού του Συμβουλίου με θέμα την εφαρμογή του χρηματοδοτικού μέσου «EC Investment Partners» που προορίζεται για χώρες της Λατινικής Αμερικής, της Ασίας, της Μεσογείου και της Νοτίου Αφρικής (C4-0235/95 - 94/0190(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0235/95 - 94/0190(SYN) ((ΕΕ C 160 της 26.06.1995, σελ. 68)),

- έχοντας υπόψη τη γνωμοδότηση που εξέδωσε σε πρώτη ανάγνωση ((ΕΕ C 323 της 21.11.1994, σελ. 494)), επί της πρότασης της Επιτροπής προς το Συμβούλιο COM(93) 0358 ((ΕΕ C 287 της 15.10.1994, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Ανάπτυξης και Συνεργασίας (A4-0252/95),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 2)

Άρθρο 6, παράγραφος 2

>Αρχικό κείμενο>

2. Η τελική απόφαση για τη χρηματοδότηση λαμβάνεται από την Επιτροπή, που ελέγχει τη συμμόρφωση προς τα κριτήρια της παραγράφου 1 και τη συμβατότητα προς τις διάφορες κοινοτικές πολιτικές, ιδίως της πολιτικής συνεργασίας για την ανάπτυξη, καθώς και το αμοιβαίο όφελος της Κοινότητας και της οικείας αναπτυσσόμενης χώρας.

>Κείμενο μετά την ψηφοφορία στο ΕΚ>

2. Η τελική απόφαση για τη χρηματοδότηση λαμβάνεται από την Επιτροπή, που ελέγχει τη συμμόρφωση προς τα κριτήρια της παραγράφου 1 και τη συμβατότητα προς τις διάφορες κοινοτικές πολιτικές, ιδίως της πολιτικής συνεργασίας για την ανάπτυξη, χωρίς να υποτιμώνται τα θέματα που αφορούν τη δημοκρατία και τα ανθρώπινα δικαιώματα και λαμβανομένης υπόψη της ανάγκης να βελτιωθούν οι όροι εργασίας, καθώς και το αμοιβαίο όφελος της Κοινότητας και της οικείας αναπτυσσόμενης χώρας.

(Τροπολογία 3)

Άρθρο 9, παράγραφος 2

>Αρχικό κείμενο>

2. Κατά την εκτέλεση των καθηκόντων της, η Επιτροπή επικουρείται ανάλογα με την περίπτωση, από την επιτροπή που έχει συσταθεί βάσει του άρθρου 15 του Κανονισμού (ΕΟΚ) αριθ. 443/92 ή από την επιτροπή του άρθρου 7, παρ. 1 του Κανονισμού (ΕΟΚ) αριθ. 1763/92[semigr ] για τους σκοπούς του ECIP, οι επιτροπές αυτές θα χειρίζονται και τα θέματα που αφορούν τη Νότια Αφρική, ελλείψει ειδικής επιτροπής.

>Κείμενο μετά την ψηφοφορία στο ΕΚ>

2. Κατά την εκτέλεση των καθηκόντων της η Επιτροπή επικουρείται από συμβουλευτική επιτροπή του τύπου Ι, σύμφωνα με το άρθρο 2 της απόφασης του Συμβουλίου 87/373/ΕΟΚ(1) που καθορίζει τις λεπτομέρειες της άσκησης των αρμοδιοτήτων της Επιτροπής.

(1) ΕΕ L 197 της 18.07.1987, σελ. 33

(Τροπολογία 4)

Άρθρο 9, παράγραφος 3, εισαγωγικό μέρος

>Αρχικό κείμενο>

3. Τα ακόλουθα θέματα ρυθμίζονται με βάση τη διαδικασία της παραγράφου 4:

>Κείμενο μετά την ψηφοφορία στο ΕΚ>

3. Η επιτροπή που προβλέπεται στην προηγούμενη παράγραφο είναι αρμόδια για τα ακόλουθα θέματα:

(Τροπολογία 5)

Άρθρο 9, παράγραφος 4

>Αρχικό κείμενο>

4. Όσον αφορά τα θέματα που αναφέρονται στην παράγραφο 3, ο αντιπρόσωπος της Επιτροπής στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζει ο Πρόεδρος ανάλογα με τον επείγοντα χαρακτήρα του θέματος. Η επιτροπή αποφαίνεται με την πλειοψηφία που προβλέπεται από το άρθρο 148(2) της Συνθήκης για τις αποφάσεις που το Συμβούλιο καλείται να λάβει μετά από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Αρχικό κείμενο>

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

>Αρχικό κείμενο>

Εάν το Συμβούλιο δεν αποφασίσει εντός προθεσμίας ενός μηνός από την ημερομηνία παραπομπής του θέματος προς αυτό, τα προτεινόμενα μέτρα θεσπίζονται από την Επιτροπή.

(Τροπολογία 6)

Άρθρο 9, παράγραφος 6

>Αρχικό κείμενο>

6. Προκειμένου να εξασφαλίζεται η συνοχή της συνεργασίας και η βελτίωση της συμπληρωματικότητας των ενεργειών, η Επιτροπή και η Ευρωπαϊκή Τράπεζα Επενδύσεων ανταλλάσσουν κάθε είδους πληροφορίες σχετικές με τη χρηματοδότηση που σκοπεύουν να χορηγήσουν.

>Κείμενο μετά την ψηφοφορία στο ΕΚ>

6. Προκειμένου να εξασφαλίζεται η συνοχή της συνεργασίας και η βελτίωση της συμπληρωματικότητας των ενεργειών, η Επιτροπή και η Ευρωπαϊκή Τράπεζα Επενδύσεων ανταλλάσσουν κάθε είδους πληροφορίες σχετικές με τη χρηματοδότηση που σκοπεύουν να χορηγήσουν, και ενημερώνουν σχετικά την αρμόδια επί του προϋπολογισμού αρχή.

(Τροπολογία 7)

Άρθρο 10, παράγραφος 1

>Αρχικό κείμενο>

1. Η Επιτροπή διαβιβάζει στο Ευρωπαϊκό Κοινοβούλιο και στο Συμβούλιο το αργότερο μέχρι τις 30 Απριλίου κάθε έτους, έκθεση προόδου που εμφαίνονται τα επιλεγέντα σχέδια και οι οικονομικές επιπτώσεις τους, ιδίως στις συνολικές επενδύσεις, ο αριθμός των κοινών επιχειρήσεων και των θέσεων εργασίας που δημιουργήθηκαν καθώς και οι χορηγηθείσες πιστώσεις και οι επιστροφές στο γενικό προϋπολογισμό των Ευρωπαϊκών Κοινοτήτων, περιλαμβανομένων των ετήσιων στατιστικών δεδομένων για το προηγούμενο έτος.

>Κείμενο μετά την ψηφοφορία στο ΕΚ>

1. Η Επιτροπή διαβιβάζει στο Ευρωπαϊκό Κοινοβούλιο και στο Συμβούλιο το αργότερο μέχρι τις 30 Απριλίου κάθε έτους, έκθεση προόδου που εμφαίνονται τα επιλεγέντα σχέδια για τις χορηγηθείσες πιστώσεις και για τις επιστροφές στο γενικό προϋπολογισμό των Ευρωπαϊκών Κοινοτήτων, περιλαμβανομένων των ετήσιων στατιστικών δεδομένων για το προηγούμενο έτος. Η εν λόγω έκθεση συνοδεύεται από ενημερωμένο δημοσιονομικό δελτίο.

(Τροπολογία 8)

Άρθρο 10, παράγραφος 4

>Αρχικό κείμενο>

4. Εφόσον χρειάζεται, μπορεί να χρησιμοποιηθεί εξωτερική τεχνική βοήθεια, με την προϋπόθεση ότι χρηματοδοτούμενη εξωτερική βοήθεια συνδέεται άμεσα με το συγκεκριμένο χαρακτήρα του ECIP και είναι άμεσα επωφελείς για τις χώρες της Ασίας, της Λατινικής Αμερικής και της Μεσογείου, καθώς και για τη Νότια Αφρική. Οι δαπάνες που απαιτούνται για την εν λόγω τεχνική βοήθεια περιορίζονται στο 5% των διαθεσίμων πιστώσεων του προϋπολογισμού και δεν συμπεριλαμβάνουν τις αμοιβές των χρηματοδοτικών οργανισμών που καταλογίζονται στις πιστώσεις που διατίθεται για κάθε μεμονωμένη χρηματοδοτούμενη ενέργεια.

>Κείμενο μετά την ψηφοφορία στο ΕΚ>

4. Εφόσον χρειάζεται, μπορεί να χρησιμοποιηθεί εξωτερική τεχνική βοήθεια, με την προϋπόθεση ότι χρηματοδοτούμενη εξωτερική βοήθεια συνδέεται άμεσα με το συγκεκριμένο χαρακτήρα του ECIP και είναι άμεσα επωφελείς για τις χώρες της Ασίας, της Λατινικής Αμερικής και της Μεσογείου, καθώς και για τη Νότια Αφρική. Οι δαπάνες που απαιτούνται για την εν λόγω τεχνική βοήθεια εκτιμώνται κάθε χρόνο στο πλαίσιο της διαδικασίας του προϋπολογισμού.